31.1.2023
(3)
RO
Jurnalul Oficial al Uniunii Europene
L 28/25
Comisia informează statele membre cu privire la orice transfer sau schimb de cote convenit.
(4) Posibilitățile de pescuit primite sau transferate de statul membru în cauză în cadrul transferului sau al schimbului de cote se consideră a fi cote adăugate sau scăzute din cotele repartizate statului membru în cauză, începând din momentul în care transferul sau schimbul intră în vigoare în temeiul acordului cu partea contractantă relevantă la ORGP sau în conformitate cu normele ORGP relevante, după caz.
Astfel de transferuri și schimburi nu afectează metoda de distribuție pentru repartizarea posibilităților de pescuit către statele membre în conformitate cu principiul stabilității relative a activităților de pescuit.
Secțiunea 2 Zo na C o n ve n ț i e i N EA F C
Articolul 22 Sebasta în Marea Irminger (1) Se interzic toate activitățile de pescuit în zona delimitată de următoarele coordonate, măsurate în conformitate cu sistemul de coordonate WGS84: Latitudine
Longitudine
63° 00′
- 30° 00′
61° 30′
- 27° 35′
60° 45′
- 28° 45′
62° 00′
- 31° 35′
63° 00′
- 30° 00′
(2) Se interzice navelor să pescuiască, să rețină la bord, să transbordeze sau să debarce în porturile Uniunii, iar în cazul navelor de pescuit ale Uniunii și în porturi din țări terțe, sebastă pelagică de mică adâncime și sebastă pelagică de adâncime (Sebastes mentella) din Marea Irminger și din apele adiacente (subzonele ICES 5, 12 și 14 și subzonele NAFO 1 și 2).
(3) Navelor de pescuit ale Uniunii li se interzice să participe la operațiuni de transbordare care implică stocurile menționate la alineatul (2).
Secțiunea 3 Z o n a C o n ve n ț i e i I C C AT
Articolul 23 Limitări ale capacității de pescuit, de creștere și de îngrășare (1) Numărul navelor cu momeală și al navelor pentru pescuitul la trenă ale Uniunii autorizate să pescuiască activ, în Oceanul Atlantic de Est, ton roșu (Thunnus thynnus) cu o greutate/lungime cuprinse între 8 kg/75 cm și 30 kg/115 cm este limitat conform punctului 1 din anexa VI.
(2) Numărul navelor de pescuit tradițional de coastă ale Uniunii autorizate să pescuiască activ în Marea Mediterană ton roșu cu o greutate/lungime cuprinse între 8 kg/75 cm și 30 kg/115 cm este limitat conform punctului 2 din anexa VI.
(3) Numărul navelor de pescuit ale Uniunii care pescuiesc ton roșu în Marea Adriatică, în scopul creșterii, și care sunt autorizate să pescuiască activ ton roșu cu o greutate/lungime cuprinse între 8 kg/75 cm și 30 kg/115 cm este limitat conform punctului 3 din anexa VI.